

**ประกาศเทศบาลตำบลเพชรเมืองทอง**

สำเนา

**เรื่อง การขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562**

**ประจำปี พ.ศ. 2568**

 ด้วยกระทรวงมหาดไทยได้มีหนังสือ ที่ มท 0808.3/ว 11765 ลงวันที่ 8 พฤศจิกายน 2567 เรื่องขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ประจำปี พ.ศ. 2568 ตามที่ ได้เกิดเกตุการณ์น้ำท่วม น้ำป่าหลายหลาก และดินโครนถล่มในพื้นที่ท้องถิ่นหลายจังหวัด ส่งผลกระทบเป็นวงกว้างทำให้ที่ดินและสิ่งปลูกสร้างของประชาชนผู้เสียภาษีได้รับความเสียหาย และองค์กรปกครองส่วนท้องถิ่นยังไม่สามารถเข้าไปดำเนินการสำรวจข้อมูลรายการที่ดินและสิ่งปลูกสร้างได้ เพื่อให้การจัดเก็บหรือบรรเทาภาระให้แก่ประชาชนผู้เสียภาษีได้โดยสะดวก ตามมาตรา 56 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 รัฐมนตรีว่าการกระทรวงมหาดไทยจึงอาศัยอำนาจตามมาตรา 14 วรรคสอง แห่งพระราชบัญญัติภาษีที่ดินและสิ่งปลูกสร้าง พ.ศ. 2562 เห็นชอบให้ขยายกำหนดเวลาดำเนินการของผู้มีหน้าที่ต้องปฏิบัติตามกำหนดเวลาในพระราชบัญญัติภาษีที่ดินและสิ่งปลูกสร้าง พ.ศ. 2562 เฉพาะการจัดเก็บภาษีที่ดินและสิ่งปลูกสร้าง ประจำปี พ.ศ. 2568 เป็นการทั่วไป ออกไปอีก 2 เดือน เพื่อมิให้กระทบสิทธิของผู้เสียภาษี

 เทศบาลตำบลเพชรเมืองทอง จึงเห็นควรออกประกาศให้ผู้เสียภาษีที่ดินและสิ่งปลูกสร้างได้ทราบถึงกรอบระยะเวลาในการดำเนินการจัดเก็บภาษี ประจำปี พ.ศ. 2568 โดยมีรายละเอียด ดังนี้

|  |  |  |  |
| --- | --- | --- | --- |
| **ที่** | **เรื่อง** | **ระยะเวลาขยาย****ตามกฎหมาย (เดิม)** | **ระยะเวลาที่กำหนด****ขยายเวลาออกไป** |
| 1 | การจัดทำบัญชีรายการที่ดินและสิ่งปลูกสร้างเพื่อประกาศ และจัดส่งข้อมูลที่เกี่ยวข้องให้ผู้เสียภาษีแต่ละรายทราบ | ภายในเดือนพฤศจิกายน 2567 | ภายในเดือนมกราคม 2568 |
| 2 | ประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็น ในการจัดเก็บภาษี | ก่อนวันที่ 1 กุมภาพันธ์ 2568 | ก่อนวันที่ 1 เมษายน 2568 |
| 3 | การแจ้งการประเมินภาษี โดยส่งแบบประเมินภาษีให้แก่ผู้เสียภาษี | ภายในเดือนกุมภาพันธ์ 2568 | ภายในเดือนเมษายน 2568 |
| 4 | การชำระภาษีตามแบบแจ้งประเมิน | ภายในเมษายน 2568 | ภายในมิถุนายน 2568 |
| 5 | การผ่อนชำระภาษี | งวดที่ 1 ภายใน เม.ย.68งวดที่ 2 ภายใน พ.ค.68งวดที่ 3 ภายใน มิ.ย.68 | งวดที่ 1 ภายใน มิ.ย.68งวดที่ 2 ภายใน ก.ค.68งวดที่ 3 ภายใน ส.ค.68 |
| 6 | การมีหนังสือแจ้งเตือนผู้เสียภาษีที่ค้างชำระภาษี | ภายในพฤษภาคม 2568 | ภายในกรกฎาคม 2568 |
| 7 | การแจ้งรายการภาษีค้างชำระให้กับสำนักงานที่ดิน | ภายในมิถุนายน 2568 | ภายในสิงหาคม 2568 |

 หากมีข้อสงสัยติดต่อสอบถามได้ที่ กองคลัง เทศบาลตำบลเพชรเมืองทอง หมายเลขโทรศัพท์ 035-610725 ในวันและเวลาราชการ

 จึงประกาศมาเพื่อทราบโดยทั่วกัน

ปลัด........................................

รองปลัด..................................

ผอ.กองคลัง............................

หัวหน้าฝ่าย.............................

จนท.พิมพ์...............................

ประกาศ ณ วันที่ เดือน พฤศจิกายน พ.ศ. ๒๕๖7

ปลัด........................................

รองปลัด..................................

ผอ.กองคลัง............................

หัวหน้าฝ่าย.............................

จนท.พิมพ์...............................

ปลัด........................................

รองปลัด..................................

ผอ.กองคลัง............................

หัวหน้าฝ่าย.............................

จนท.พิมพ์...............................

(นายกชเดชา กลุ่มไหม)

นายกเทศมนตรีตำบลเพชรเมืองทอง